ৰূপালী পৰ্দাত 'দাদা', অভিনয়ত ৰনবীৰ কাপুৰ? - Prag News\nHomeক্ৰীড়াৰূপালী পৰ্দাত 'দাদা', অভিনয়ত ৰনবীৰ কাপুৰ?\nৰূপালী পৰ্দাত 'দাদা', অভিনয়ত ৰনবীৰ কাপুৰ?\nনতুন দিল্লীঃ শচীন তেণ্ডুলকাৰ, মহেন্দ্ৰ সিং ধোনী, মহম্মদ আজাহাৰউদ্দিনৰ পাছত এইবাৰ ৰূপালী পৰ্দাত সৌৰভ গাঙ্গুলী। ভাৰতীয় ক্ৰিকেট দলৰ প্ৰাক্তন অধিনায়ক তথা বিচিচিআইৰ সভাপতিগৰাকীৰ জীৱনভিত্তিক কাহিনীৰ ওপৰত ছবি নিৰ্মাণৰ যো-জা চলিছে। ইতিমধ্যে সৌৰভ গাঙ্গুলীয়ে ছবি নিৰ্মাণৰ বাবে অনুমোদন প্ৰদান কৰিছে। বিশেষ সূত্ৰৰ পৰা জানিবলৈ পোৱা মতে, বায়'পিকখনৰ নিৰ্মাণৰ বাবে ২০০-২৫০ কোটি টকাৰ বাজেট ধাৰ্য কৰা হৈছে। সৌৰভ গাঙ্গুলীৰ চৰিত্ৰত অভিনয় কৰিব বলীউড তাৰকা ৰনবীৰ কাপুৰে।\nউল্লেখ্য যে, সংবাদ মাধ্যমৰ এক সাক্ষাত্কাংৰত সৌৰভ গাঙ্গুলীয়ে নিজে এই বিষয়ে প্ৰকাশ কৰিছে। তেওঁ সদৰী কৰে যে, ' হয়, এইখন বায়'পিকৰ বাবে মই অনুমোদন দিছো। বায়'পিকখন হিন্দী ভাষাত হ'ব।' ছবিখনৰ পৰিচালক কোন হ'ব, সেয়া বৰ্তমান ঠিৰাং কৰিব পৰা নাই, আলোচনাৰ মাজেৰে চূড়া্ন্ত পৰ্যায়লৈ আহিবলৈ কিছু সময়ৰ প্ৰয়োজন হ'ব বুলিও জনাইছে সৌৰভ গাঙ্গুলীয়ে।\nমুখ্য চৰিত্ৰত অভিনয়ৰ বাবে ৰনবীৰ কাপুৰকে অধিক প্ৰাধান্য দিয়া হৈছে যদিও আন দুগৰাকী অভিনেতালৈয়ো প্ৰস্তাৱ প্ৰেৰণ কৰিছে প্ৰযোজনা সংস্থাই। সৌৰভৰ চৰিত্ৰত হৃত্বিক ৰোশন প্ৰথম পছন্দ, বলীউড অভিনেত্ৰী নেহা ঢুপিয়াৰ। এই প্ৰসংগত সৌৰভ গাঙ্গুলীয়ে সদৰী কৰে, 'হৃত্বিকে মোৰ চৰিত্ৰত অভিনয়ৰ বাবে প্ৰথমে দৈহিক গঠন মোৰ দৰে কৰিব লাগিব। সকলোৱে তেওঁৰ শৰীৰক লৈ প্ৰশংসা কৰে। তেওঁৰ দৰে পেশীবহুল শৰীৰ বলীউডৰ মুষ্টিমেয় তাৰকাৰহে আছে। তথাপি মোৰ বায়'পিকত অভিনয় কৰিবলৈ হ'লে হৃত্বিকৰ দৈহিক গঠন মোৰ দৰে হ'ল লাগিব।'\nPrevious articleবিমান বন্দৰত বোমাতংক! ছুটী বাতিল মেছীৰ\nNext articleবিধানসভাৰ বাজেট অধিৱেশনৰ চতুৰ্থ দিনঃ কি ক'লে বিধায়ক অখিল গগৈয়ে?
